Knucklebone Oscar Art goes Kapakka -tapahtumassa vuonna 2010.
**Knucklebone Oscar** (oikealta nimeltään Oskari Martimo) on suomalainen kitaristi-laulaja, joka aloitti musiikillisen toimintansa vuonna 1993. Hänen yhtyeensä nimi oli tuolloin **Knucklebone Oscar and His Hitmen**. Oscarin musiikki edustaa rock and rollia ja rhythm and bluesia. Kolmen ensimmäisen levyn ajan yhtyeen tyyli painottui nimenomaan bluesiin, kun taas myöhemmin mukaan on tullut enemmän rock- ja garage rock -vaikutteita. Oscar on luonnehtinut villiä tyyliään muun muassa "psykobluesiksi" sekä "ADHD-bluesiksi aimo annoksella garage rockia ja punk-energiaa".

Knucklebone Oscar on tullut tunnetuksi erityisesti vallattomasta esiintymisestä konserteissaan. Tyypillisesti Martimo ei malta pysyä paikallaan soittaessa. Yleensä hän siirtyy jossain vaiheessa katsomoon – milloin omin jaloin, milloin taas komppikitaristin olkapäillä istuen. Yhtye tapaa pidellä pahoin soittimaan. Niitä hakataan joko tosiaan vasten tai kirveellä – joskus käytössä on ollut myös viidakkoveitsi, sapeli tai käsisaha.

Knucklebone Oscarin viimeisin albumi on vuonna 2007 julkaistu *Back From the Jungle*, jolla yhtyeen tyyli muuttui yhä suoraviivaisemmaksi rockiksi. Levyn julkaisi Bluelight Records.

Vuonna 2007 Knucklebone Oscar teki yli kuusikymmentä keikkaa Suomessa, Saksassa, Venäjällä ja Baltiassa. Loppuvuonna 2007 yhtye lähti 14 keikkaa käsittävälle, pääosin Saksaan keskittyvälle Euroopan-kiertueelle. Tämän jälkeenkin yhtye on keikkaillut ahkerasti Euroopassa, lähinnä Saksassa ja Benelux-maissa.

Knucklebone Oscar esiintyi vuonna 2013 dokumenttia ja fiktiota yhdistelevässä elokuvassa "*Knucklebonehead*".

Knucklebone Oscar osallistui Suomen euroviisukarsintana toimivaan vuoden 2017 Uuden Musiikin Kilpailuun yhdessä The Shangri-La Rubiesin kanssa kappaleella "*Caveman*".

Nykyään Knucklebone Oscar keikkailee Knucklebone Bluesband -kokoonpanon kanssa".

Julkaisut
---------

* *This is Knucklebone Oscar And His Hitmen!* (1996)
* *Songs From My Heart* (2001)
* *Money!* (2001) (EP)
* *It's A Psychoblues Freakshow* (Kap-Kan Records 2006)
* *Back From The Jungle* (Blue Light Records 2007)
* *King of Helsinki* (Stupido 2016)
* *Judge Meets the King* (Weird Records, Stupido 2018) (EP)
* *Believe It or Not* (Stupido 2022)

Soittajat
---------

Knucklebone Oscarin yhtyeessä ovat aikojen saatossa viihtyneet monet muistakin yhteyksistä tunnetut rock- ja blues-muusikot. Miehistönvaihdoksista huolimatta varsinaiseen yhtyeen nimen muuttamiseen on syytä ollut kuitenkin vasta kahdesti. Alkuperäinen *His Hitmen* jäi jossain vaiheessa kokonaan pois, ja välillä musisointia harjoitettiin myös nimellä *Circus Knucklebone* – tuolloin Oscarin lisäksi yhtyeessä lauloi myös Sami "Räime" Roine, joka tunnetaan myös Stringbeans-kokoonpanostaan.

### Knucklebone Oscar & his Hitmen (mark I)

* Knucklebone Oscar - kitara ja laulu
* "Telamiina Jaska" - kitara
* "Raskas Konekivääri Riski"/"A-Rapa" Antti Mykrä - basso
* "Snake Eyes" Shaxel/S. Isaksson - rummut

### Knucklebone Oscar & his Hitmen (mark II)

* Knucklebone Oscar - kitara ja laulu
* "Telamiina Jaska" - kitara
* Sami "Kanttori" Nieminen - kosketinsoittimet (1998–)
* Petri (Pete) Loikala - basso (1998–)
* Juha Litmanen - rummut (1998–)

### Circus Knucklebone #1 (2003-2006)

* Knucklebone Oscar - laulu/kitara
* Sami "Räime" Roine - kitara/laulu
* Lasse "Porn Larsson" Joutsenkunnas - basso (2003–5/2005)
* Janne "Baron Von Glueneck" Valppu - basso (5/2005–)
* Elias "Slim" Salminen - rummut

### Circus Knucklebone #2 (2007)

* Knucklebone Oscar - kitara ja laulu
* Toni "Moron" Liimatta - kitara
* Janne "Baron Von Glueneck" Valppu - basso
* Niko "Lihamestari" Votkin - rummut

### Knucklebone Oscar (2008–2009)

* Knucklebone Oscar - kitara ja laulu
* Tommi "Holkki" Ollikainen - kitara
* Janne "Baron Von Glueneck" Valppu - basso
* Niko "Lihamestari" Votkin - rummut

### Knucklebone Oscar 2010

* Knucklebone Oscar - kitara ja laulu
* Janne "Baron Von Glueneck" Valppu - basso
* Jarkko "Big Mac" Viinamäki - kitara
* Niko "Lihamestari" Votkin - rummut

### Muita soittajia

* Joni Leino - rummut
* Junnu "Steamhead Boy" Alajuuma - kitara

Lähteet
-------

1. ↑  Mattila, Ilkka: Knucklebonehead kuvaa suomalaisrokkarin kaksijakoista persoonaa  10.10.2013. Helsingin Sanomat. Viitattu 11.12.2016.
2. ↑  Knucklebonehead  6.4.2016. Yle Teema. Viitattu 11.12.2016.
3. ↑  Glad, Laura: Ruotsalaislaulaja Günther yllättää pyrkimällä Suomen euroviisuedustajaksi – uudet UMK-kilpailijat julkistettiin  23.11.2016. Ilta-Sanomat.  Arkistoitu 24.11.2016. Viitattu 6.12.2016.
4. ↑  Knucklebone Bluesband *saksofonisti.com*. Viitattu 10.7.2020.

Aiheesta muualla
----------------

* Yhtyeen kotisivut (Arkistoitu – Internet Archive)
* Yhtyeen MySpace-sivut

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF

 |
|  |
| Kansalliset | 
* Suomi (KANTO)

 |
|  |
| Taiteenala | 
* MusicBrainz

 |

 |